Arvoisa rouva presidentti. Hyvät kutsuvieraat. Hyvä OKKA-yhteisö.

Olen Ari-Pekka Elomaa, OKKA-säätiön hallituksen puheenjohtaja ja – tätä pitää aina erityisesti täällä nuoressa uudessa pääkaupungissa korostaa – turkulainen yläkouluteinien historian- ja yhteiskuntaopinopettaja. Jos kuka rohkeaa naurahtaa, niin saa naurahtaa…

Vuosi 2017 on merkittävä vuosi: Suomi juhlii koko vuoden satavuotista itsenäisyyttään – ja lisäksi **O**petus-, **k**asvatus- ja **k**oulutus**a**lojen säätiö eli tuttavallisemmin OKKA-säätiö juhlii tänään täällä Akava-talon valopihalla kahdettakymmenettä toimintavuottaan.


Historianopettajan mieluisan­­a tehtävänä on nyt pitää lyhyt historian oppitunti (yritän pysyä alle 45 minuutissa) ja kertoa hiukan OKKA-säätiön historiaa, nykyhetkeä ja tulevaisuutta. Historian pedagogiikan mukaisesti: syyt, tapahtumat ja seuraukset – eli mistä OKKA-säätiö on tullut, mitä se on tänään ja minne se matkaa tulevina vuosina.

Suomen satavuotisen historianhan kaikki läsnäolijat ovat jo oppineet joko aikoinaan kansakoulussa tai 70-luvulta alkaen peruskoulussa – eli sitä en aio nyt käydä läpi…. paitsi jos kovasti vaaditte.

OKKA-säätiön tarina (historiahan on tarinoita) on lyhykäisyydessään seuraavanlainen.

Aina vuoden 1996 lopulle asti OAJ:n sisällä toimi kaksi erillistä opettajaryhmien säätiötä: Ammattikasvatussäätiö ja Opetusalan koulutussäätiö.

17.9.1994 aloitti toimintansa ns. OAO-työryhmä, johon kuului edustus AOO:sta, AKOL:ista, SOO:sta, METSO:sta ja opettajien keskusjärjestö OAJ:sta. Elettiin niitä monen meistä muistamia 90-luvun lamavuosia ja toiminnan tehostaminen oli silloinkin ”*iskusana*”. Lisäksi ajatus ”*yhteisestä opettajuudesta*” alkoi saada yhä enemmän kannatusta eri opettajaryhmissä.

Maaliskuussa 1995 tehtiin molemmissa säätiöissä päätöksiä ns. yhdistämis- ja sulautumisprosessin aloittamiseksi. Toukokuussa aloittikin työnsä erityinen säätiötyöryhmä, joka sai työnsä valmiiksi syyskuun -95 loppuun mennessä. Tämän jälkeen alkoi eri opettajayhdistysten ja emo-OAJ:n välinen neuvotteluprosessi, joka lopulta johti siihen, että 29.9.1996 allekirjoitettiin säätiöiden sulautumissopimus.

Marraskuussa - 96 patentti- ja rekisterihallitus hyväksyi sulautumissopimuksen ja OKKA-säätiön säännöt rekisteröitiin 12.8.1997. Joulukuussa 2007 mukaan OKKA-säätiön toimintaan tuli myös Lastentarhanopettajien Liitto LTOL.

Mutta se historiasta. Siirtykäämme nykypäivään. Nyt 2010-luvun lopulla OKKA-säätiö toimii (edelleen) monella sektorilla. Myönnämme taustayhteisöjemme ja yhteistyökumppaniemme asettamien kriteerien puitteissa apurahoja, stipendejä ja palkintoja. Järjestämme yhteistyössä Suomen kulttuuri-instituuttien kanssa opettajien kesäkouluja (2015 Ateena, 2016 Tartto, 2017 Ateena ja 2018 on vuorossa Rooma), joissa perehdytään Euroopan eri alueiden kulttuureihin. Yhdessä Svenska Kulturfondenin kanssa jaettavien palkintojen kautta kannustamme opettajia ylläpitämään myös kotimaista kaksikielistä kulttuuria.

Olemme julkaisseet vuosien ja vuosikymmenten varrella runsaasti erilaisia kirjoja ja julkaisuja. Nykyisin keskitymme erityisesti Ammattikasvatuksen aikakauskirjan julkaisemiseen. Muita julkaisuja tuemme tapauskohtaisesti, niin kuin tänäänkin muuten tapahtuu.

Nyt 2000-luvun edetessä erityisesti kestävä kehitys ja sen edistäminen eri oppilaitoksissa on noussut OKKA-säätiön yhdeksi keskeiseksi toimintamuodoksi. Näin ollee myös tulevina vuosina.

OKKA-säätiö myöntää erityisiä *Kestävän kehityksen -sertifikaatteja* oppilaitoksille. Sertifikaatti on määräaikainen eli kolmivuotinen. Tämän jälkeen oppilaitoksen pitää uudelleen todentaa tarkastuksen suorittavalle auditoijalle, että oppilaitos on edelleen sitoutunut KeKe-toimintaan. Tällöin myönnetään seuraava kolmen vuoden keke-sertifikaatti ja mikäli näin ei tapahdu, niin sertikaatti raukeaa. Vuosien varrella näitä sertifikaatteja on myönnetty yhteensä jo 95 kappaletta.

Tähän mennessä muuten kaukaisin KeKe-sertifikaatti on myönnetty Espanjaan Aurinkorannikon koululle. Alustavaa yhteistyötä on kyllä jo tehty kauemmaksikin….. aina Egyptiin ja Taiwaniin asti.

Olemme myös vuosien varrella järjestäneet erilaisia opettajien kulttuurikilpailuja. Monet läsnäolevat aktiivit muistavat Heinolan kurssikeskuksen kulttuuritempaukset. Nykyisin osallistumme melko säännöllisesti Turun kirjamessuille, joiden yhteydessä OKKA-säätiö järjestää kulttuurikilpailuja runonlausunnasta novelleiden kirjoittamiseen.

OKKA-säätiö on mukana myös Skills Finland –toiminnassa – eli olemme yksi toimija ammatillisen osaamiskilpailujen järjestäjäkentässä.

OKKA-säätiö jakaa apurahoja, stipendejä ja palkintoja säätiön sijoitustoiminnan tuotoista, nimikkorahastoista ja yhteistyökumppaneiden myöntämistä avustuksista. Yleisimmät opetus-, kasvatus- ja koulutusalalla työskenteleville jaettavat avustukset ovat seuraavat:

OKKA -apurahat

AKOL -stipendit

SMOL -stipendit

OAJ -palkinto

Lastentarhanopettajien koulutusrahaston apurahat

Elsa Boreniuksen ja Elisabeth Alanderin stipendirahaston apurahat

OKKA - Svenska kulturfonden -palkinnot

OKKA - Front -stipendit

Näistä rahastoista ja yhteistyökumppanien avustuksista OKKA-säätiö jakaa siis vuosittain apurahoja rahastojen toimintakenttää koskeviin koulutuksiin, opintomatkoihin sekä tutkimus- ja kehittämishankkeisiin.

Kuluneiden kahden vuosikymmenen aikana OKKA-säätiön toiminnassa on vaikuttanut monia keskeisiä opettajavaikuttajia, jotka ovat tehneet arvokasta työtä tavallisten suomalaisten oppilaiden, opiskelijoiden, opettajien, rehtoreiden, esimiesten ja oppilaitosten hyväksi. Kiitos heille. Kiitos!

Erikseen haluan vielä­­ kiittää Opetusalan ammattijärjestön emeritus-puheenjohtaja Erkki Kangasniemeä ja OAJ:n nykyistä puheenjohtajaa Olli Luukkaista siitä arvokkaasta tuesta, jota OKKA-säätiö on opettajajärjestöltä saanut.

Haluan kiittää jokaista Teitä siitä panoksesta, jonka olette säätiön hyväksi antaneet. Te olette yhdessä ja erikseen rakentaneet pohjan kaksikymppiselle OKKA-säätiölle.

Ja lopuksi kiitän kaikkia Teitä siitä, että olette löytäneet kalentereistanne aikaa osallistua tähän lämminhenkiseen tilaisuuteen, jossa ei tarvitse ihan liikaa pönöttää.

**OKKA-säätiö virallisesti….**

Säätiön nimi on Opetus-, kasvatus- ja koulutusalojen säätiö - OKKA-säätiö ja ruotsiksi Stiftelsen för undervisning, fostran och utbildning - OKKA-stiftelsen. Säätiön kotipaikka on Helsingin kaupunki.

Säätiön tarkoitus on toimia opetus-, kasvatus- ja koulutusalojen kehittämiseksi, tieteellisen tutkimuksen edistämiseksi, vaikuttavuuden lisäämiseksi ja arvostuksen kohottamiseksi sekä taidekasvatuksen tukemiseksi.

Säätiö edistää ja tukee

- opetus-, kasvatus- ja koulutusaloihin liittyvää arvokeskustelua;

- opettajien ammattitaidon ylläpitämistä ja kehittämistä;

- opettajien ja oppimisyhteisöjen yhteistoimintaa, työelämäyhteyksiä sekä kansainvälistymistä;

- opettajien perus-, jatko- ja täydennyskoulutusta,

- opetus-, kasvatus- ja koulutusaloihin liittyvää tieteellistä tutkimusta, koulutusta palvelevaa työelämätutkimusta ja julkaisutoimintaa sekä

- kestävän kehityksen osaamista ja kehitystyötä.

**Tarkoituksensa toteuttamiseksi OKKA-säätiö:**

- tukee taloudellisesti ja toiminnallisesti opetus-, kasvatus- ja koulutusalojen kehittämis- ja tutkimustoimintaa sekä opettajien ammattitaidon ylläpitämistä ja kehittämistä;

- edistää arvokeskustelua opetuksen, kasvatuksen ja koulutuksen yhteiskunnallisen merkittävyyden lisäämiseksi;

- harjoittaa suunnitelmallista julkaisutoimintaa;

- järjestää opintopäiviä ja -matkoja, esitelmä- ja luentotilaisuuksia sekä kokouksia, koulutusta ja koulutustilaisuuksia,

- on mukana alan kansallisissa ja kansainvälisissä verkostoissa ja kehittämistoiminnassa,

- tukee kestävän kehityksen kehitystyötä koulutuksen, konsultoinnin ja ohjauksen keinoin ja myöntää oppilaitoksille kestävän kehityksen sertifikaatteja.

**Säätiön arvot**

* Avoimuus 🡪 toiminnan läpinäkyvyys
* Rohkeus 🡪 uudet ja erilaiset avaukset
* Riippumattomuus 🡪 yleishyödyllinen yhteisö
* Vastuullisuus 🡪 toiminta ja talous tasapainossa

**Säätiön tarkoitus ja tehtävät**

Säätiö on osa kansalaisyhteiskuntaa ja kolmatta sektoria. Säätiö kantaa vastuuta yleishyödyllisestä toiminnasta ja se voi reagoida nopeasti kasvatuksen ja koulutuksen kentälle ilmaantuviin tarpeisiin tai uusiin ilmiöihin. Säätiö on oppimisen edistäjä ja opettajan tukija.

Säätiö palvelee opettajia, jotka työskentelevät varhaiskasvatuksen, yleissivistävän koulutuksen, ammatillisen koulutuksen, korkeakoulutuksen, aikuiskoulutuksen sekä vapaan sivistystyön ja taiteen perusopetuksen parissa.

**Visio 2018**

Kansallisesti merkittävä, kansainvälisesti verkostoitunut oppimisen edistäjä ja opettajan tukija.

**Toimintaympäristö**

Säätiö toimii keskeisissä toimialansa verkostoissa ja tekee yhteistyötä oppilaitosten, koulutuksen järjestäjien, elinkeinoelämän, viranomaistahojen, rahoittajien, yhdistysten, säätiöiden ja kulttuuri-instituutioiden kanssa. Toimintamuotojen sisällöissä on eroavuuksia eri vuosina, ottaen huomioon toimialan ajankohtaiset kysymykset, yhteistyökumppaneiden tarpeet ja säätiön resurssit.

Toimintaympäristössä tapahtuvat muutokset ennakoidaan mahdollisimman varhaisessa vaiheessa ja muutoksiin varaudutaan toimintoja säätelemällä. Toiminnan kannalta keskeiset riskitekijät pyritään tunnistamaan ja arvioimaan niiden merkittävyys.

**Toiminnan strategiset painopistealueet**

*1. Opetus- ja kasvatustyön arvostettu tukija*

*2. Kumppanuudet voimavarana*

*3. Terve talous toiminnan perustana*

*4. Asiantuntijuudesta ”liiketoimintaa”*

**OKKA-säätiön hallitusjäsenet 1997-2018**

1997-1998

* Marjatta Kivimäki

puheenjohtaja

* Vesa Raitaniemi

varapuheenjohtaja

* Pirjo Hirvi
* Keijo Kaisvuo
* Anneli Kalajoki
* Erkki Kangasniemi
* Tuija Mäntsälä
* Matti Schildt
* Jarmo Salomaa
* Jarmo Nurmio, asiantuntija
* Rauno Segersvärd, asiantuntija
* Matti Pekko, asiantuntija
* Kimmo Harra, sihteeri

1999-2000

* Marjatta Kivimäki

puheenjohtaja

* Vesa Raitaniemi

varapuheenjohtaja

* Pirjo Hirvi
* Anneli Kalajoki
* Erkki Kangasniemi
* Olli Luukkainen
* Tuija Mäntsälä
* Marja-Liisa Pentti
* Jarmo Salomaa
* Kimmo Harra, sihteeri

2001-2002

* Marjatta Kivimäki

puheenjohtaja

* Liisa Fräki

varapuheenjohtaja

* Kari Hannula
* Pirjo Hirvi
* Keijo Kaisvuo
* Erkki Kangasniemi
* Tauno Kivinen
* Anne Kolehmainen
* Jarmo Salomaa
* Kimmo Harra, sihteeri

2003-2004

* Kari Hannula

puheenjohtaja

* Liisa Fräki

varapuheenjohtaja

* Pirjo Hirvi
* Leena Jalonen
* Erkki Kangasniemi
* Pekka Kivioja
* Anne Kolehmainen
* Perttu Salmi
* Jarmo Salomaa
* Kimmo Harra, sihteeri

2005-2006

* Kari Hannula

puheenjohtaja

* Liisa Fräki

varapuheenjohtaja

* Martti Hellström
* Pirjo Hirvi
* Keijo Kaisvuo
* Erkki Kangasniemi
* Tauno Kivinen
* Anne Kolehmainen
* Perttu Salmi
* Kimmo Harra, sihteeri

2007-2008

* Kari Hannula

puheenjohtaja

* Liisa Fräki

varapuheenjohtaja

* Ritva Aarras-Saari
* Erkki Kangasniemi
* Anne Kolehmainen
* Arja Ripatti
* Pirkko Rouhiainen
* Perttu Salmi
* Eeva Viitasalo-Korolainen
* Kimmo Harra, sihteeri

2009-2010

* Kari Hannula

puheenjohtaja

* Pauli Ronkainen

varapuheenjohtaja

* Ritva Aarras-Saari
* Kirsti Hämäläinen
* Erkki Kangasniemi
* Jouko Karhunen
* Anne Kolehmainen
* Antero Mattsson
* Perttu Salmi
* Anne Liimola

asiantuntijajäsen 13.10.2010 alkaen

* Kimmo Harra, sihteeri

2011

* Kari Hannula

puheenjohtaja

* Pauli Ronkainen

varapuheenjohtaja

* Ritva Aarras-Saari
* Marja-Riitta Hirvonen
* Anne Kolehmainen
* Timo Kraft
* Olli Luukkainen
* Eeva Viitasalo-Korolainen
* Perttu Salmi
* Anne Liimola, asiantuntijajäsen
* Tuulikki Similä-Lehtinen, sihteeri

2012

* Ari-Pekka Elomaa

puheenjohtaja

* Jouko Karhunen

varapuheenjohtaja

* Mirja Kopra
* Anne Liimola
* Olli Luukkainen
* Kaj Raiskio
* Tuulikki Similä-Lehtinen

esittelijä/sihteeri

2013-2014

* Ari-Pekka Elomaa

puheenjohtaja

* Jouko Karhunen

varapuheenjohtaja

* Mirja Kopra
* Anne Liimola
* Olli Luukkainen
* Kaj Raiskio -1.8.2014
* Timo Kettunen 1.8.2014-
* Tuulikki Similä-Lehtinen

esittelijä/sihteeri

2015-2016

* Ari-Pekka Elomaa

puheenjohtaja

* Mirja Kopra

varapuheenjohtaja

* Jouko Karhunen
* Timo Kettunen
* Olli Luukkainen
* puheAnitta Pakanen
* Tuulikki Similä-Lehtinen

esittelijä/sihteeri

2017-2018

* Ari-Pekka Elomaa

puheenjohtaja

* Timo Kraft

varapuheenjohtaja

* Jouko Karhunen
* Timo Kettunen
* Olli Luukkainen
* Anitta Pakanen
* Tuulikki Similä

esittelijä/sihteeri